CELEX: 32012D0706(02)
Language: et
Date: 2012-07-03 00:00:00
Title: Komisjoni otsus, 3. juuli 2012 , millega luuakse ELi käibemaksufoorum

6.7.2012   
            
            
               ET
            
            
               Euroopa Liidu Teataja
            
            
               C 198/4
            
         KOMISJONI OTSUS,
   3. juuli 2012,
   millega luuakse ELi käibemaksufoorum
   2012/C 198/05
   EUROOPA KOMISJON,
   võttes arvesse Euroopa Liidu toimimise lepingut
   ning arvestades järgmist:
   
               (1)
            
            
               Oma 2008. aasta detsembrikuu teatises (1) esitas komisjon lühiajalise tegevuskava käibemaksupettuste vastase võitluse kohta. Samuti soovitati kaaluda pikaajalisemat lähenemisviisi, mis võtaks arvesse tehnoloogia arengut ja uusi strateegiaid nõuete järgimise ja järelevalve valdkonnas üldise eesmärgiga vähendada maksuhaldurite sekkumist ja ettevõtete halduskoormust.
            
         
               (2)
            
            
               Kuna maksumaksjatel on käibemaksusüsteemi toimimise tagamisel oluline osa ning asjaolu, et nende suhted maksuhalduritega peaksid rajanema usaldusel, mis võib oluliselt mõjutada süsteemi haldamise kulusid, siis tegi komisjon ettepaneku töötada välja uus lähenemisviis, mis rajaneb vabatahtlikul nõuete täitmisel, riskihindamisel ja järelevalvel. Kõnealuse lähenemisviisiga kutsuti äriringkondade eksperte üles osalema aruteludes pikaajalise strateegia kohta.
            
         
               (3)
            
            
               Märtsis 2010 loodi ettevõtjate eksperdirühm, mis tegeleb käibemaksu sujuva toimimise küsimustega ELis, edaspidi käibemaksualane ettevõtjate eksperdirühm, eesmärgiga arutada ELi tasandil aktuaalseid praktilisi probleeme seoses liikmesriikides rakendatud käibemaksusüsteemide haldamisega, ning leida võimalusi halduskoormuse vähendamiseks.
            
         
               (4)
            
            
               23. veebruaril 2011 leppisid liikmesriigid kokku uue ajutise eksperdirühma loomises, tuntud kui maksuhaldurite dialoogiplatvorm. Põhjalikult muutunud ärikeskkond on ajendanud mõningaid liikmesriike välja töötama kasutajakeskset ettevõtlusstrateegiat, mis rajaneb maksumaksjate/klientide eri rühmade, nende käitumise ja maksuhalduriga suhtlemisel kogetud raskuste mõistmisel, olgu tegemist maksudeklaratsiooni esitamise või suurettevõtete vajaduste arvestamisega. Kõnealuse lähenemisviisi eesmärk oli luua eeskirju järgivatele ettevõtetele võrdsed võimalused, mis tagavad ausa konkurentsi; lisaks võimaldas see maksuhalduritel suunata vahendeid, et tõhusamalt võidelda pettuste vastu.
            
         
               (5)
            
            
               Mõlemad eksperdirühmad loodi selleks, et ette valmistada maksuhaldurite ja ettevõtlusekspertide vahelist dialoogi, mis peaks toimuma ELi tasandil uue foorumi raames.
            
         
               (6)
            
            
               Selleks et parandada käibemaksuasjade haldamist ELi tasandil kooskõlas komisjoni esitatud teatisega „Käibemaksu tulevik – lihtsamast, töökindlamast ja ökonoomsemast ühtse turu jaoks kohandatud käibemaksusüsteemist” (2), on sidusrühmad soovitanud luua ELi tasandil uus suhtluskanal, mille kaudu maksuasutused, komisjon ja ettevõtjate esindajad saaksid vahetada arvamusi käibemaksuhalduse praktiliste küsimuste üle.
            
         
               (7)
            
            
               Mõlema osapoole parimate tavade kindlakstegemine aitaks lihtsustada käibemaksusüsteemi haldamist ja seeläbi vähendada nõuete täitmisega seotud kulusid, ent kindlustaks samal ajal käibemaksu laekumise. Seepärast on asjakohane moodustada ELi käibemaksufoorum (kuhu kuuluksid liikmesriigid ja sidusrühmad ning mille tööd juhiks komisjon) ning määrata kindlaks selle ülesanded ja struktuur.
            
         
               (8)
            
            
               ELi käibemaksufoorum on struktureeritud dialoogiplatvorm, mille eesmärk on parandada suhteid ettevõtjate ja maksuhaldurite vahel, selleks et luua tingimused käibemaksu sujuvaks toimimiseks ELis ning seeläbi vähendada mõlema poole kulutusi ja halduskoormust. Arutada tuleks käibemaksusüsteemi juhtimisest tulenevaid konkreetseid praktilisi probleeme, samuti erinevaid lahendusvõimalusi.
            
         
               (9)
            
            
               Foorumi tööd peaks juhtima komisjon ja see peaks koosnema liikmesriikide maksuhalduritest ning ettevõtjaid või maksuspetsialiste esindavatest organisatsioonidest. Liikmesriikide asutused ja organisatsioonid nimetavad oma esindajad.
            
         
               (10)
            
            
               Ilma et see piiraks komisjoni otsuse 2001/844/EÜ, ESTÜ, Euratom (3) lisa kohaseid komisjoni turvasätteid, tuleks sätestada foorumi liikmete suhtes kohaldatavad teabe avalikustamise eeskirjad.
            
         
               (11)
            
            
               Isikuandmeid tuleks töödelda vastavalt Euroopa Parlamendi ja nõukogu 18. detsembri 2000. aasta määrusele (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (4),
            
         ON TEINUD KÄESOLEVA OTSUSE:
   Artikkel 1
   Reguleerimisese
   Luuakse eksperdirühm nimetusega Euroopa Liidu käibemaksufoorum (edaspidi „foorum”).
   Artikkel 2
   Tööülesanded
   Foorumi ülesanded on:
   
               a)
            
            
               luua platvorm, mis võimaldab ettevõtlus- ja riiklike maksuhaldurite ekspertidel mitteametlikult arutada käibemaksuhaldusega seotud küsimusi, millega seisavad mõlemad pooled praegu silmitsi piiriüleses keskkonnas;
            
         
               b)
            
            
               arutleda maksuhaldurite ja ettevõtlusekspertide esitatud praktilise teabe üle ning otsida mõlema osapoole huvides võimalusi kehtiva käibemaksusüsteemi tõhusamaks juhtimiseks, sealhulgas pettuste tõkestamise kaudu, eesmärgiga parandada kehtiva käibemaksusüsteemi toimimist;
            
         
               c)
            
            
               abistada komisjoni heade tavade edendamisel, sealhulgas infotehnoloogia kasutamine, mille tulemuseks oleks tõhusam, turvalisem, õiglasem ja kulutasuvam käibemaksusüsteem, mis vastab mõlema osapoole huvidele;
            
         
               d)
            
            
               teha vajaduse korral koostööd mis tahes muude asjaomaste asutuste või komiteedega, kes tegelevad käibemaksuga ja maksualase halduskoostööga.
            
         Artikkel 3
   Konsulteerimine
   Komisjon võib konsulteerida foorumiga kõikides käibemaksu valdkonda kuuluvates maksuhaldusküsimustes.
   Artikkel 4
   Liikmesus ja liikmeks nimetamine
   1.   Foorum koosneb kuni 45 liikmest.
   2.   Foorumi töös osalevad:
   
               a)
            
            
               üks esindaja igast liikmesriigist;
            
         
               b)
            
            
               kõige enam viieteistkümne ettevõtjate või maksuspetsialistide organisatsiooni esindajad.
            
         3.   Iga liikmesriigi maksuhaldurid nimetavad ühe esindaja ametnike hulgast, kes tegelevad maksuhalduse, maksuseaduste täitmise ning kasutajale pakutavate teenustega Euroopa käibemaksukeskkonnas.
   4.   Maksunduse ja tolliliidu peadirektor nimetab artikli 4 lõike 2 punktis b viidatud organisatsioonid, kes on pädevad artiklis 2 osutatud valdkondades ning kes vastasid kandideerimiskutsele.
   5.   Organisatsioonid määravad ühe esindaja ja asendusliikme, juhuks kui esindaja puudub või ei saa oma kohustusi täita. Maksunduse ja tolliliidu peadirektor võib keelduda ametisse nimetamast organisatsiooni pakutud esindajat või asendusliiget põhjusel, et esindaja või asendusliige ei vasta kandideerimiskutses esitatud nõuetele. Sellisel juhul palutakse asjaomasel organisatsioonil määrata uus esindaja või asendusliige.
   6.   Asendusliikmed nimetatakse samadel tingimustel kui põhiliikmed. Asendusliikmed asendavad automaatselt iga liiget, kes puudub või ei saa töös osaleda.
   7.   Organisatsioonid nimetatakse kolmeks aastaks, välja arvatud juhul, kui nad asendatakse või jäetakse välja kooskõlas lõikega 9. Neid võib tagasi nimetada pärast seda, kui nad on vastanud uuele kandideerimiskutsele.
   8.   Organisatsioonid, kes loeti sobivaks, kuid keda foorumi liikmeks ei nimetatud, võidakse kanda reservnimekirja, mida säilitatakse kolm aastat ja mida komisjon võib kasutada asendusliikmete nimetamiseks.
   9.   Artikli 4 lõike 2 punktis b nimetatud organisatsioone või nende esindajaid võib kuni nende ametiaja lõpuni asendada või välja jätta järgmistel juhtudel:
   
               a)
            
            
               kui organisatsioon või selle esindaja ei ole enam suuteline tõhusalt foorumi aruteludes osalema;
            
         
               b)
            
            
               kui organisatsioon või selle esindaja ei täida Euroopa Liidu toimimise lepingu artiklis 339 sätestatud nõuet;
            
         
               c)
            
            
               kui organisatsioon või selle esindaja ei ole sõltumatu välismõjudest;
            
         
               d)
            
            
               kui organisatsioon või selle esindaja ei ole teavitanud komisjoni õigeaegselt huvide konfliktist;
            
         
               e)
            
            
               kui organisatsioon või selle esindaja astub tagasi;
            
         
               f)
            
            
               kui see on vajalik asjakohaste pädevus- ja huvivaldkondade tasakaalustatud esindatuse tagamiseks.
            
         Maksunduse ja tolliliidu peadirektor võib paluda organisatsioonil määrata uus esindaja või asendusliige käesoleva artikli lõikes 9 esitatud ühe või mitme tingimuse alusel.
   10.   Organisatsioonide ja nende esindajate nimed avaldatakse komisjoni eksperdirühmade ja muude sarnaste üksuste registris (edaspidi „register”) ning asjakohasel veebilehel.
   11.   Isikuandmeid kogutakse, töödeldakse ja need avaldatakse vastavalt määrusele (EÜ) nr 45/2001.
   Artikkel 5
   Tegevus
   1.   Foorumi tööd juhib komisjoni esindaja.
   2.   Kokkuleppel komisjoni talitustega võib foorum luua töörühmi, kes tegelevad konkreetsete küsimustega foorumi kehtestatud tingimuste alusel. Kui töörühma ülesanded on täidetud, saadetakse see laiali.
   3.   Foorumi juhataja võib kutsuda foorumi töös ajutiselt osalema väliseksperte, kellel on spetsiifiline pädevus foorumi või töörühma päevakorraküsimuses. Lisaks võib juhataja anda vaatleja staatuse üksikisikutele või organisatsioonidele, mis on nimetatud eksperdirühmi käsitlevate horisontaalsete eeskirjade (5) eeskirja 8 lõikes 3, ja kandidaatriikidele. Vaatlejatena kutsutakse osalema eelkõige läbirääkijariikide ja rahvusvaheliste organisatsioonide esindajaid.
   4.   Liikmed ja nende esindajad ning ka kutsutud eksperdid ja vaatlejad järgivad aluslepingutes ja nende rakenduseeskirjades sätestatud ametisaladuse kohustust ning ka komisjoni otsuse 2001/844/EÜ, ESTÜ, Euratom lisa kohaseid komisjoni turvaeeskirju seoses ELi salastatud teabe kaitsmisega. Kõnealuste nõuete rikkumise korral võib komisjon võtta kõik asjakohased meetmed.
   5.   Foorumi ja selle töörühmade koosolekud peetakse põhimõtteliselt komisjoni ruumides. Komisjon tagab sekretariaaditeenuste osutamise. Komisjoni ametnikud, kes tunnevad komitee tegevuse vastu huvi, võivad osaleda foorumi või selle töörühmade koosolekutel.
   6.   Foorum võtab eksperdirühmade standardtöökorra alusel vastu oma töökorra.
   7.   Komisjon avaldab foorumi tegevuse kohta asjakohaseid dokumente kas registris või selleks ettenähtud veebisaidil, kuhu pääseb registris esitatud lingi kaudu. Dokumenti ei avaldata, kui see kahjustab määruse (EÜ) nr 1049/2001 (6) artiklis 4 määratletud avalikku või erahuvi.
   Artikkel 6
   Koosolekute kulud
   1.   Foorumi töös osalejatele ei maksta nende osutatud teenuste eest tasu.
   2.   Sõidu- ja vajaduse korral elamiskulud, mis osalejatel foorumi tegevuses osalemiseks tuleb kanda, hüvitab komisjon oma kehtiva korra kohaselt.
   3.   Kulud hüvitatakse nende summade piires, mis on iga-aastase vahendite eraldamise korra kohaselt selleks otstarbeks eraldatud.
   Artikkel 7
   Kohaldamine
   Käesolevat otsust kohaldatakse kuni 30. septembrini 2018.
   
      Brüssel, 3. juuli 2012
      
         
            Komisjoni nimel
         
         
            komisjoni liige
         
         Algirdas ŠEMETA
      
   
   
      (1)  Komisjoni teatis nõukogule, Euroopa Parlamendile ning Euroopa Majandus- ja Sotsiaalkomiteele, mis käsitleb koordineeritud strateegiat, mille eesmärk on tõhustada käibemaksupettuste vastast võitlust Euroopa Liidus, 1. detsember 2008, KOM(2008) 807 (lõplik).
   
      (2)  KOM(2011) 851, 6.12.2011.
   
      (3)  EÜT L 317, 3.12.2001, lk 1.
   
      (4)  EÜT L 8, 12.1.2001, lk 1.
   
      (5)  Presidendi poolt komisjonile esitatud teatisega „Komisjoni eksperdirühmade raamistik: eeskirjad ja avalik register” (K(2010) 7649 (lõplik))
   
      (6)  Kõnealused erandid on ette nähtud avaliku julgeoleku, sõjaliste küsimuste, rahvusvaheliste suhete, finants-, raha- või majanduspoliitika, isikute eraelu puutumatuse ja isikupuutumatuse, kaubandushuvide, kohtumenetluse ja õigusnõustamise, kontrollimiste/uurimiste/auditite ja institutsioonide otsustamisprotsessi kaitseks.